Legal Document

Category: 499

Text:
2. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. Φ.Υ. 71481/17/70 της 19 Σεπτ. 1970/13 Ιαν. 1971 (ΦΕΚ Β' 14) Περί καθορισμού εδεσματολογίου πληρωμάτων επιβατηγών ακτοπλοϊκών πλοίων ολικής χωρητικότητας 250 κόρων και άνω. Έχοντες υπ' όψιν: 1.Το άρθρ. 3 του Νόμ. 4005/1929 "περί τροφοδοσίας των πληρωμάτων των εμπορικών πλοίων". 2.Τας υπ' αριθ. 71481/8/69/18.10.69 και 71481/12/70/14.2.70 αποφάσεις Υ .Ε.Ν. "περί συγκροτήσεως Επιτροπής προς καθορισμόν εδεσματολογίου πληρωμάτων εμπορικών πλοίων άνω των 250 κ.ο.χ.". 3.Τας παρατηρήσεις των ενδιαφερομένων οργανώσεως των εφοπλιστών και ναυτικών. 4.Τα υποβληθέντα πρακτικά υπό της εν παρ. 2 οικείας Επιτροπής. 5.Την υπ' αριθ. 14 από 10.9.70 σύμφωνον γνωμοδότησιν του Συμβουλίου Εμπορικού Ναυτικού, αποφασίζομεν: 1.Καθορίζομεν την σύνθεσιν του ημερησίου εδεσματολογίου ενιαίως δια τε τους αξιωματικούς και τα πληρώματα των επιβατηγών ακτοπλοϊκών πλοίων ολικής χωρητικότητος άνω τω 250 κόρων, συμφώνως προς τους παρά πόδας της παρούσης αναλυτικούς πίνακας εδεσματολογίου και αναλογίας τροφίμων. 2.Έναρξις εφαρμογής του δια της παρούσης καθοριζομένου νέου εδεσματολογίου από 1ης Νοεμ. 1970. 3.Η παρούσα μετά των πινάκων εδεσματολογίου και αναλογίας τροφίμων δημοσιευθήτω δια της Εφημερίδος της Κυβερνήσεως και κοινοποιηθήτω δεόντως προς εκτέλεσιν. Σελ. 492,802 Τεύχος 415-Σελ. 76 ΕΔΕΣΜΑΤΟΛΟΓΙΟΝ ΕΠΙΒΑΤΩΝ ΑΚΤΟΠΛΟΪΚΩΝ ΠΛΟΙΩΝ ΠΙΝΑΞ 1 Κατ' άτομον μερίς, εις τα καθ' έκαστα γεύματα των θρεπτικών μέσων Αγγούρι: Δια σαλάτα 200 γραμμάρια. Αναψυκτικά: Πορτοκαλάδα, Λεμονάδα 220-250 γραμμάρια. Άρτος: Κατά βούλησιν. Βακαλάος ξηρός: 120-150 γραμμάρια. Βούτηρον νωπόν: 20 γραμμάρια δια το πρόγευμα και 30 δια το φαγητόν. Εις τα παγερά κλίματα αι ποσότητες αύται θα διπλασιάζωνται. Βρώμη: (Κροκίδες): 60 γραμμάρια. Γάλα: 250 γραμμάρια. Γάλακτος κόνις (Αποβουτυρωμένον): 35 γραμμάρια (ανά 100 γραμ. ύδατος 14 γραμμάρια κόνις γάλακτος). Γεώμηλα: Άνευ κρέατος ακαθάριστα 450 γραμμ. μετά κρέατος η προς παρασκευήν πουρέ ακαθάριστα 350 γραμμ. Γιαούρτι: 200-300 γραμμάρια (συμπεπυκνωμένον 100 γραμμάρια). Γλύκισμα: 100-130 γραμμάρια. Ελαίαι: (Μόνον διατηρημέναι εις έλαιον ή επεξειργασμέναι με ελάχιστον μαγειρικόν άλας και όξος) 40 γραμμάρια. Ελαιοέλαιον: 20-25 γραμμ. δια σαλάταν, πρόγευμα σολομού και σάλτσα ντομάτα - λάδι, 40 γραμ. δια λαδερά, όσπρια, κρεατώδες φαγητόν και δια το τηγάνισμα. Ζαμπόν: 40 γραμμάρια. Ζάχαρις: Καθ' εβδομάδα αναλογεί ποσότης 150 γραμμάρια, δια την παρασκευήν των προγευμάτων, γλυκισμάτων και άλλων εδεσμάτων. Εις τα παγερά και λίαν ψυχρά κλίμακα η όλη ποσότης διπλασιάζεται. Ιχθύες νωποί: Μεγάλοι τεμαχιζόμενοι 250-300 γραμμ. μικροί 300 γραμμάρια. Κακάον: Μετά γάλακτος 5 γραμμ., άνευ γάλακτος 7 γραμμάρια. Καρώτα: Μετά φυλλωδών λαχανικών (χορταρικών) ή γεωμήλων ακαθάριστα 50 γραμμ., μετά κρέατος ακαθάριστα 70 γραμμάρια. Καφές (κόνις): 5 γραμμάρια. Κηπευτικοί καρποί: Άνευ κρέατος ακαθάριστοι μελιτζάνες 300 γραμμ. μπάμιες 250 γραμμ. κολοκυθάκια 400 γραμμ. Μετά κρέατος ακαθάριστοι η ποσότης των ως άνω ειδών μειούται κατά 50 γραμμάρια. Δια γεμιστά ακαθάριστοι μελιτζάνες 300 γραμμ., κολοκυθάκια 400 γραμμ., ντομάτες 300 γραμμάρια. Τροφοδοσία Πληρωμάτων Πλοίων 19.Ε.θ.2 19.Ε.θ.2 Τροφοδοσία Πληρωμάτων Πλοίων Κορντ-Μπηφ (CORNED BEAF): 40 γραμμάρια. Κοτόπουλον: Όρα πουλερικά. Κρέας: Μόσχου, δαμάλεως, βοός απηλλαγμένου κατά το δυνατόν λιπών, χοίρου μετ' αφαίρεσιν δέρματος και λίπους και αρνίου 250-300 γραμμάρια (μετά οστών), δια μπιφτέκι κιμά 200 γραμμ., δια γιουβαρλάκια, ντολμάδες κεφτέδες 150 γραμμ. Κρεμμύδια: Αναλόγως του μεγέθους 5-10 τεμάχια δια στιφάδο και 1/2-1 δι' ετέραν χρήσιν. Λαντς -Μητ (LUNCΗ MEAT): 40 γραμμάρια. Λαχανικά φυλλώδη: (Δια βραστά) ραδίκια, σπανάκι, αντίδια, βλήτα, κράμβη (λάχανον), ανθοκράμβη (κουνουπίδι), αγκινάρα κλπ. άνευ κρέατος, ακαθάριστα 400-500 γραμμ., μετά κρέατος ή ψάρι ακαθάριστα 350-400 γραμμάρια. Δια σαλάτα μαρούλι, λάχανον, ρόκα κλπ. καθαρισμένα 200 γραμμ. Μακαρόνια και γενικώς ζυμαρικά: Άνευ κρέατος 150 γραμμάρια, μετά κρέατος 100 γραμμ., δια σούπαν 75-100 γραμμάρια. Μαρμελάδα: 30 γραμμάρια. Μπέϊκον: 40 γραμμάρια. Μπλουγούρι: Μετά κρέατος 70 γραμμ., δια πιλάφι 120 γραμμ. Ντομάτα νωπή: Δια σούπα και εντράδα 50 γραμμ. πιλάφι και ζυμαρικά 100 γραμμ., δια σαλάτα 200 γραμμάρια. Ντομάτα καθαρισμένη εις κυτία: Μαγειρική χρησιμοποίησις αντί της κοινής ντομάτας. Ντοματοπελτές: Δέον να αποφεύγηται η χρήσις του. Άλλως δια σούπα 5 γραμμάρια και εντράδα 8 γραμμάρια. Οίνος: 150 γραμμάρια. Οπώραι νωπαί (φρούτα): Δια μήλα, αχλάδια, ροδάκινα, βερύκοκκα 200 γραμμ., πορτοκάλια, 250300 γραμμ., καρπούζι 500 γραμμ., πεπόνι 400 γραμμ., νωπά σταφύλια 350 γραμμ., νωπά σύκα 350 γραμμ. Δυνατόν επίσης να χορηγηθούν δύο μπανάνες μετρίου μεγέθους. Όρυζα: Μετά κρέατος ή δια σούπα 60 γραμμ., δια πιλάφι 120 γραμμάρια. Όσπρια: Ξηρά 130 γραμμ. Εις τας παγεράς περιοχάς και τας ημέρας νηστείας μέχρις 180 γραμμάρια. Πράσινα νωπά ξεφλουδισμένα (αρακάς ή πιζέλια, χλωρά κουκιά, φασολάκια νωπά κλπ.) μετά κρέατος 120 γραμμάρια, άνευ κρέατος 150 γραμμάρια. Παγωτόν: 100 γραμμάρια. Πυκτή: 40 γραμμάρια. Πουλερικά: Αναλόγως του μεγέθους και του τμήματος 250-300 γραμμάρια. Κοτόπουλα ανεπτυγμένα το 1/4 αυτών. Ρέγγα καπνιστή: 1/2 έως 1/3 τεμαχίου. Σαρδέλλες κυτίου (ελαίου): Δια πρόγευμα και ορεκτικόν διανέμονται δύο τεμάχια. Σταφιδόψωμον: 125 γραμμάρια. Τέϊον (τσάϊ): 2 γραμμάρια φύλλα - μίσχοι. Τόννος: Ως ορεκτικόν ή πρόγευμα 80 γραμμάρια, ως φαγητόν 150 γραμμάρια. Τυρός: Ξηρός τυρός (κασέρι, κεφαλοτύρι κλπ.) 50 γραμμ., φέτα 60 γραμμ. Φουά Γκρά Πορκ: 40 γραμμάρια. Φρούτα: Όρα οπώραι νωπαί. Χαλβάς συμιγδάλι: 100-130 γραμμάρια. Χοιρομέριον καπνιστόν: 40 γραμμάρια. Χορταρικά: Όρα λαχανικά, φυλλώδη. Χυμός φρούτων: 100 γραμμάρια. ΠΙΝΑΞ 2 ΕΒΔΟΜΑΔΙΑΙΟΝ ΣΙΤΗΡΕΣΙΟΝ ΕΙΣ  ΕΥΚΡΑΤΟΝ ΚΛΙΜΑ ΚΑΤΑ ΤΟΥΣ  ΘΕΡΙΝΟΥΣ ΜΗΝΑΣ ΔΕΥΤΕΡΑ Πρόγευμα: Γάλα με καφέ ή γάλα με τσάϊ, μαρμελάδα βούτυρον νωπόν, 1 αυγό. Γεύμα: Κρέας εντράδα, πιλάφι με σάλτσα ντομάτα - λάδι, τυρός, φρούτο. Δείπνον: Σούπα με ζυμαρικά και ντομάτα, κρέας βραστό με λαχανικά - καρώτα, φρούτο. ΤΡΙΤΗ Πρόγευμα: Γάλα με κακάο, βούτυρον νωπόν, μαρμελάδα, 1 αυγό, χυμός φρούτου. Γεύμα: Κοτόπουλο ψητό, μακαρόνια με τριφτό τυρί και βούτυρο νωπόν, σαλάτα εποχής, φρούτο. Δείπνον: Ψάρι φούρνου με λαχανικά εποχής, πατάτες φούρνου, φρούτο. ΤΕΤΑΡΤΗ Πρόγευμα: Γάλα με καφέ, μαρμελάδα, βούτυρον νωπόν, 1 αυγό. Γεύμα: Φακές, ψάρι τηγανιτόν, σαλάτα εποχής, φρούτο. Δείπνον: Μπιφτέκι φούρνου, πατάτες φούρνου, σαλάτα εποχής ή γιαούρτι, φρούτο. ΠΕΜΠΤΗ Πρόγευμα: Γάλα με κακάο, μαρμελάδα, βούτυρον νωπόν, 1 αυγό. Γεύμα: Κρέας ψητό, πατάτες γιαχνί ή φούρνου, σαλάτα εποχής, τυρός, γλύκισμα ή φρούτο. Δείπνον: Σούπα, ζυμαρικά, κρέας βραστό γαρνιρισμένο με καρώτα και λαχανικά εποχής, φρούτο. ΠΑΡΑΣΚΕΥΗ Πρόγευμα: Τσάϊ, εληές, μαρμελάδα, βούτυρον νωπόν, τυρός, CORNED BEEF ή LUNCH MEAT ή Τόννος. Γεύμα: Ψάρι βραστό με χορταρικά και καρώτα, ορυζόσουπα αυγολέμονο, τυρός, φρούτο. Δείπνον: Ντομάτες και κολοκυθάκια γεμιστά με κυμά και ρύζι, πατάτες φούρνου, φρούτο. ΣΑΒΒΑΤΟΝ Πρόγευμα: Γάλα με καφέ, μαρμελάδα, βούτυρον νωπόν, 1 αυγό χυμός φρούτου. Γεύμα: Κρέας κρύο ψητό, πιλάφι με σάλτσα ντομάτα - λάδι, σαλάτα εποχής, φρούτο. Δείπνον: Ψάρια τηγανιτά, λαδερά εποχής, φρούτο. ΚΥΡΙΑΚΗ Πρόγευμα: Γάλα με κακάο, μαρμελάδα, βούτυρον νωπόν, σαρδέλλες κυτίου ή ρέγγα καπνιστή. Γεύμα:  Κρέας   κατσαρόλας,   γαρνιτούρα   χορταρικά (Μετά την σελ. 492,802) Σελ. 492,803 Τεύχος 415-Σελ. 77 Τροφοδοσία Πληρωμάτων Πλοίων 19.Ε.θ.2 εποχής, μακαρόνια σάλτσα ντομάτα με τριφτό τυρί, γλύκισμα ή παγωτό. Δείπνον: Γιουβαρλάκια ή κρέας ψητό, πατάτες φούρνου, σαλάτα εποχής ή γιαούρτι, γλυκό ή φρούτο. ΠΙΝΑΞ 3 ΕΒΔΟΜΑΔΙΑΙΟΝ ΣΙΤΗΡΕΣΙΟΝ ΕΙΣ  ΕΥΚΡΑΤΟΝ ΚΛΙΜΑ ΚΑΤΑ ΤΟΥΣ  ΧΕΙΜΕΡΙΝΟΥΣ ΜΗΝΑΣ ΔΕΥΤΕΡΑ Πρόγευμα: Γάλα με καφέ, μαρμελάδα, βούτυρον νωπόν, 1 αυγό, σταφιδόψωμο. Γεύμα: Κρέας με λαχανικά διάφορα, πατάτες φούρνου, φρούτο. Δείπνον: Κρέας ψητό, πιλάφι με σάλτσα ντομάτα, λάχανο σαλάτα ή γιαούρτι, φρούτο. ΤΡΙΤΗ Πρόγευμα: Τέϊον, εληές, μαρμελάδα, βούτυρον νωπόν, 1 αυγό, ρέγγα καπνιστή. Γεύμα: Κρέας κοκκινιστό, ζυμαρικά με τριφτό τυρί και βούτηρον νωπόν, φρούτο. Δείπνον: Μπιφτέκι φούρνου, πατάτες φούρνου, λαχανικά εποχής, φρούτο. ΤΕΤΑΡΤΗ Πρόγευμα: Σούπα βρώμης με γάλα και ζάχαρη, μαρμελάδα, βούτυρον νωπόν, 1αυγό. Γεύμα: Όσπρια σούπα με καρώτα, ψάρι τηγανητό, λάχανο σαλάτα, τυρί, φρούτο. Δείπνον: Ψάρι φούρνου με λαχανικά, μακαρόνια με σάλτσα ντομάτα - λάδι, φρούτο. ΠΕΜΠΤΗ Πρόγευμα: Γάλα με καφέ μαρμελάδα, βούτυρον νωπόν, 1 αυγό, σταφιδόψωμο, χυμός φρούτων. Γεύμα: Κρέας ψητό, λαχανικά σωτέ, πατάτες φούρνου, τυρός, φρούτο ή γλύκισμα. Δείπνον: Κοτόπουλο βραστό με γαρνιτούρα, ζυμαρικά σούπα με ζωμό αυγολέμονο, φρούτο. ΠΑΡΑΣΚΕΥΗ Πρόγευμα: Γάλα με κακάο, βούτυρον νωπόν, μαρμελάδα, 1 αυγό, σταφιδόψωμο, CORNED BEEF ή LUNCH MEAT ή Τόννος. Γεύμα: Όσπρια σούπα με καρώτα, ψάρια τηγανιτά, σαλάτα εποχής, φρούτο. Δείπνον: Βακαλάος ξηρός ή ψάρι φούρνου ή πλακί με λαχανικά εποχής, πατάτες φούρνου, φρούτο. Σελ. 492,804 Τεύχος 415-Σελ. 78 ΣΑΒΒΑΤΟΝ Πρόγευμα: Γάλα με καφέ, μαρμελάδα, βούτυρον νωπόν, 1 αυγό, χυμός φρούτων. Γεύμα: Χορτόσουπα, κρέας με πατάτες, τυρός, φρούτο. Δείπνον: Κεφτέδες τηγανιτοί, λαχανικά βραστά ή σωτέ ή ωμά, ή γιαούρτι, όρυζα πιλάφι με σάλτσα ντομάτα, φρούτο. ΚΥΡΙΑΚΗ Πρόγευμα: Γάλα με καφέ, μαρμελάδα, βούτυρον νωπόν, ρέγγα καπνιστή, 1 αυγό. Γεύμα: Μακαρόνια με σάλτσα ντομάτα και τριφτό τυρί, κοτόπουλο ή κρέας κατσαρόλας με γαρνιτούρα, γλύκισμα. Δείπνον: Μπιφτέκι ψητό ή φούρνου, πατάτες φούρνου, λάχανο σαλάτα, κρέμα ή φρούτο. ΠΑΡΑΤΗΡΗΣΕΙΣ ΕΠΙ ΤΟΥ ΕΔΕΣΜΑΤΟΛΟΓΙΟΥ 1.Θρεπτικά μέσα αντικαθιστάμενα δι' ετέρων του αυτού είδους ή παραπλησίων τοιούτων ή ισοτίμου θρεπτικής αξίας όταν αποβαίνη ανέφικτος η προμήθειά των ή δυσχερής η συντήρησίς των. Άρτος: Δια διπυρίτου (γαλέτας) 35-40% μικροτέρου βάρους. Βούτυρον νωπόν: Δι' ελαιοελαίου 8% μικροτέρου βάρους. Γάλα νωπόν: 50% γάλακτος εγκυτιασμένου (εβαπορέ), 25% σακχαρούχου, 14% κόνεως γάλακτος, 30-40% τυρού (φέτα) αφαλμυρισμένου. Γιαούρτι: Δια ξηρού τυρού 50 γραμμ. ή φέτας 60 γραμμαρίων. Ελαιοέλαιον: Δια σογελαίου, αραβοσιτελαίου, σιτελαίου, φουντουκελαίου, αραχιδελαίου, ηλιοσπορελαίου, κ.α.ο. βάρους, βουτύρου νωπού 8% μεγαλυτέρου βάρους και χοιρείου λίπους ίσου βάρους. Ζυμαρικά: Δι' ορύζης 5% μικροτέρου βάρους, κροκίδες βρώμης 10% μεγαλυτέρου βάρους και μπλουγούρι 20% μεγαλυτέρου βάρους. Ιχθύες νωποί: Δια κατεψυγμένων ιχθύων ίσου βάρους επί μικρών και 15% μεγαλυτέρου βάρους τεμαχιζομένων ως εκ του μεγέθους των. Δια τόννου ή σολομού 45-50% μικροτέρου βάρους ή και εξ απαχούς κρέατος 15% μικροτέρου βάρους. Καφές (κόνις): Δια κακάου (κόνις) ίσου βάρους, φύλλων, και μίσχων τεΐου ή χαμαιμήλου, φασκομήλου. Τροφοδοσία Πληρωμάτων Πλοίων 19.Ε.θ.2 19.Ε.θ.2 Τροφοδοσία Πληρωμάτων Πλοίων Κηπευτικοί καρποί: (Ντομάτες, πιπεριές, μελιτζάνες, μπάμιες, κολοκυθάκια, αγγούρια): Δια καρώτων, ραπανιών ή νωπών φυλλωδών λαχανικών (μαρουλιού, λαχάνου, ρόκας κ.α.) ή δια βραστών φυλωδών λαχανικών (σπανακίου, ραδικίων, βλήτων, αντιδιών κ.α.) ή ανθοκράμβη (κουνουπίδι) ή αγκινάρες κ.α. ή αυτοφυών χόρτων. Τα φυλλώδη νωπά λαχανικά, άτινα υποβάλλονται εις οιανδήποτε μαγειρικήν επεξεργασίαν, δύνανται να αντικατασταθούν δια κατεψυγμένων ή εις κυτία συντηρημένων τοιούτων. Τα προσλαμβανόμενα όμως ωμά (μαρούλια, λάχανον κλπ.) δύνανται να αντικατασταθούν μόνο δια κατεψυγμένων τοιούτων. Επί ανυπερβλήτου αδυναμίας εξευρέσεως τούτων δια οσπρίων ή γεωμήλων. Κρέας: Δια πουλερικών ίσου βάρους κορντ μπηφ (CORNED BEEF) 40% μικροτέρου βάρους, σπλάχνων (ήπατος, σπληνός κλπ.)ίσου βάρους, ιχθύων νωπών 30% μεγαλυτέρου βάρους, τόννου ή σολομού 30% μικροτέρου βάρους. Μαρμελάδα: Δια μέλιτος ή σταφιδομέλιτος ίσου βάρους. Μπιφτέκι: Δια μπριζόλας, τηγανιτών κεφτέδων, γεμιστών ή ετέρων φαγητών, άτινα έχουν ως κύριον συστατικόν κιμά (γιουβαρλάκια, ντολμάδες κ.τ.ο.). Ντοματοπολτός αλμευτός (πελτές): Δια χυμού ντομάτας, ολοκλήρου νωπής ντομάτας ή καλώς συντετηρημένης ντομάτας. Οπώραι νωπαί: (Φρούτα, ήτοι μήλα, αχλάδια, πορτοκάλια, λεμόνια, ροδάκινα, κεράσια, βερύκοκκα, δαμάσκηνα, σύκα, σταφύλια κλπ.). Δια συντετηρημένων τοιούτων ή των χυμών αυτών καλώς διατηρημένων ή κομπόστας ή απεξηραμένων φρούτων. Οίνος: Δια ζύθου 330 γραμμαρίων. Σπανάκι: Δι' ετέρων πρασίνων φυλλωδών λαχανικών, καρώτων ή και κηπευτικών καρπών. Σταφιδόψωμον: Δια κέϊκ απλού ή μετά σταφίδος 75 γραμμαρίων ή μπισκότων τεΐου μέχρις 6 τεμαχίων. Σαρδέλλες κυτίου: Δια σολομού, τόννου, σκόμβρου ελαίου 80 γραμμ., ρέγγας καπνιστής. Τα είδη ταύτα δύνανται να αντικαθίστανται μεταξύ των. Χοιρομέριον καπνιστόν: Δια CORNED BEEF, LUNCΗ MEAT, μπέϊκον, ζαμπόν, πυκτής, φουάγκρα πορκ ίσου βάρους. Τα είδη ταύτα δύνανται να αντικαθίστανται μεταξύ των. 2.Επεξηγηματικοί διασαφηνίσεις Πάντα τα τρόφιμα πρέπει να είναι υγιεινά και αρίστης ποιότητος. Το βάρος πάντων των διατροφικών υλικών, πλην του άρτου, υπολογίζεται προ πάσης μαγειρικής αυτών επεξεργασίας. Ο άρτος παρασκευάζεται εν τω πλοίω ανά δύο ημέρας το βραδύτερον. Η ζύμωσις και η έψησις αυτού πρέπει να είναι η αρμόζουσα και να παρέχεται εις το πλήρωμα νωπός. Μόνον επί κακοκαιρίας ή νοσήσεως του αρτοποιού χορηγείται διπυρίτης. Το κρέας παρέχεται κατά προτίμησιν εκ μόσχου ή δαμάλεως και μόνον σπανίως εναλλάσσεται δια κρέατος βοός και αμνού. Πάντα τα κρεατώδη πρέπει να είναι απηλλαγμένα κατά το δυνατόν των λιπών. Μπιφτέκι της σχάρας ή ψητό ή φούρνου είναι βόειον κρέας (μόσχου, δαμάλεως ή ντόπιου βοός) κοπανιστόν ή αλεσμένον (κιμάς) ψηνόμενον χωρίς επιπρόσθετον λίπος. Ο κιμάς ανεξαρτήτως της χρήσεώς του (κεφτέδες τηγανιτοί, γιουβαρλάκια, ντολμάδες, γεμιστά κ.α.) πρέπει να προέρχεται εκ καλής ποιότητος βοείου κρέατος και ουδέποτε να επιπροστίθεται εις αυτό λίπος ή μπαχαρικά. Εις το πέρας παρασκευής κρέας θα περιλαμβάνεται 25% κόκκαλον. Το αυγό παρέχεται κατά προτίμησιν βραστόν. Οσάκις προβλέπεται εν τω εδεσματολογίω η χορήγησις λαχανικών ή σαλάτας νοείται η χορήγησις λαχανικών ή σαλάτας εποχής. Η γαρνιτούρα όταν δεν καθορίζεται θα είναι αναλόγως της εποχής, καρώτα με νωπά κουκιά ή αρακά, καρώτα με λάχανο, μαρούλια και ραπανάκια, αγκινάρες και κρεμμύδια, καρώτα με κουνουπίδι, καρώτα με σάλτσα ντομάτα - λάδι. Εις το ελαιοέλαιον πρέπει να καθορίζεται εκ των προτέρων το ανώτατον όριον οξύτητος, όπερ είναι 2ο. Η χρήσις αραβοσιτελαίου δια το τηγάνισμα και τα μακαρόνια αντί του ελαιοελαίου είναι γευστικώς καλύτερα. Αλλαντοειδή: (λουκάνικα, μουρταδέλλα κ.τ.ο.) Πάντα τα αλίπαστα και γενικώς πάντα τα κρεατώδη, καθ' α εγένετο χρήσις χημικών χρωστικών ή επιβλαβών συντηρητικών μέσων πρέπει να αποφεύγωνται. Γάλα νωπόν: Παρέχεται μόνον εν λιμένι ή εν όρμω εφ' όσον καθίσταται δυνατή η συντήρησίς του. Γιαούρτι: Παρέχεται μόνον εν λιμένι ή εν όρμω εφ' όσον καθίσταται δυνατή η προμήθειά του και η τιμή του είναι λογική. Χρήσις οίνου: Οίνος παρέχεται καθημερινώς εις ποσότητα 150 γραμμαρίων κατ' άτομον δι' έκαστον γεύμα και δείπνον αντιστοίχως εις τας εξής περιπτώσεις: α)Οσάκις το πλοίον ευρίσκεται εν πλω εις τας παγεράς περιοχάς. β)Κατά την παραμονήν του πλοίου εν όρμω ή εν λιμένι εις πάσας τας περιοχάς, εξαιρέσει της τροπικής ένθα αντί οίνου παρέχονται αναψυκτικά. γ)Εν πλω ή εν λιμένι κατά τας επισήμους εορτάς τας καθοριζομένας υπό της ισχυούσης εκάστοτε Συλλογικής Συμβάσεως. Οίνος δεν παρέχεται οσάκις το πλοίον ευρίσκεται εν πλω εις περιοχάς τροπικών ή ευκράτων κλιμάτων. Εν ελλείψει ή αδυναμία προμηθείας οίνου  παρέχεται   ζύθος   εις   ποσότητα  330  γραμμαρίων (Μετά τη σελ. 492,804)Σελ. 492,805 Τεύχος 415-Σελ. 79 Τροφοδοσία Πληρωμάτων Πλοίων 19.Ε.θ.2 δι' έκαστον γεύμα και δείπνον αντιστοίχως. Αναψυκτικά: Παρέχονται πορτοκαλάδες ή λεμονάδες εμφιαλωμέναι. Γλυκίσματα: Το γλύκισμα του γεύματος της Κυριακής δύναται να αντικατασταθή δια παγωτού. Καφές: Ο χορηγούμενος πρωϊνός καφές δύναται να είναι Γαλλικός.